แห่แชร์ มูลนิธิกระจกเงาผุดไอเดียใหม่ ถ้าจำหน้าดาราได้ ก็จำหน้าคนหายได้
แชร์กระหึ่มทั่วโลกโซเชียล กรณีแฟนเพจเฟซบุ๊กของ มูลนิธิกระจกเงา ได้ออกมาโพสต์ภาพตามหาคนหาย โดยใช้ภาพดาราดังที่หน้าตาคล้ายคลึงกับคนที่หายมาเปรียบเทียบกัน จำนวน 4 คนคือ เอ๋-มณีรัตน์ คำอ้วน, หมู-ดิลก ทองวัฒนา, อาไท กลมกิ๊ก และ หน่อย-อุ่นเรือน ราโชติ พร้อมติดแฮชแท็ก #คนหายหน้าเหมือน ระบุข้อความว่า หากคุณจำหน้าดาราได้ คุณจะจำหน้าคนหายได้ และทิ้งท้ายไว้สามารถแจ้งเบาะแสคนหายได้ที่มูลนิธิกระจกเงาที่เบอร์โทรศัพท์ 080-775-2673 ซึ่งหลังจากที่โพสต์ภาพนี้ออกไป ชาวเน็ตที่ได้เห็นภาพเหล่านี้ต่างพากันช่วยแชร์ภาพจำนวนมาก พร้อมกับแสดงความคิดเห็นชื่นชมในไอเดียในการตามหาคนหาย ที่จะทำให้คนตามหาหน้าคนหายได้ง่ายขึ้น,ถ้าคุณจำหน้าเอ๋ได้ คุณจะจำหน้าน้องจีจี้ได้ ช่วยกันแชร์ และจดจำคนหายจากใบหน้าที่คุ้นเคย,ถ้าคุณจำหน้าอาหมูได้ คุณจะจำหน้าคุณสหัสได้ ช่วยกันแชร์ และจดจำคนหายจากใบหน้าที่คุ้นเคย,ถ้าคุณจำหน้าอาไทได้ คุณจะจำหน้าน้องอั้มได้ ช่วยกันแชร์ และจดจำคนหายจากใบหน้าที่คุ้นเคย,ด้านนายเอกลักษณ์ หลุ่มชมแข หัวหน้าศูนย์ข้อมูลคนหาย มูลนิธิกระจกเงา เปิดเผยกับทีมข่าวสายตรวจโซเชียลว่า แคมเปญคนหายหน้าเหมือน เริ่มต้นวันนี้เป็นวันแรก (30 ส.ค.) เป็นแคมเปญที่ทางมูลนิธิกระจกเงาร่วมทำบริษัทเอเจนซี่ ช่วยกันคิดค้นไอเดียการตามหาคนหายใหม่ๆ เพื่อหวังให้สังคมออนไลน์ช่วยกันแชร์ โดยใช้ดาราดัง บุคคลที่มีชื่อเสียงที่มีหน้าคล้ายกับคนหายมาทำภาพ เพื่อให้ผู้คนจำจดใบหน้าได้ง่ายขึ้น ซึ่งเริ่มต้นจากดารา 4 คนก่อน และในอนาคตก็จะมีดาราอีกหลายๆ คน มาร่วมในแคมเปญนี้ไปเรื่อยๆ,นอกจากนี้ ทางมูลนิธิกระจกเงาก็จะเปลี่ยนภาพดิจิตอลบิลบอร์ดที่อยู่บนจอทั่วกรุงเทพฯ จากภาพประกาศคนหายธรรมดาๆ เป็นภาพดาราเทียบกับใบหน้าคนหาย รวมถึงรถเมล์ที่มีภาพคนหายติดอยู่ คันต่อไปก็จะใช้ภาพดาราเทียบกับใบหน้าคนหายเช่นกัน,ถ้าคุณจำหน้าพี่อุ่นเรือน หรือลำดวลในบางรักซอย 9ได้ คุณจะจำหน้าคุณแพรพรรณได้ง่ายขึ้น ช่วยกันแชร์ และจดจำคนหายจากใบหน้าที่คุ้นเคย,พวกเราช่วยกันเด๊อออออ สงสารเขาเนาะ วิธีใหม่ในการจำหน้าคนหาย คือจำด้วยหน้าที่คุ้นเคยถ้าคุณจำหน้าน้าโย่งได้ คุณจะจำหน้าคุณนิวัฒน์ อายุ 64 ปี ที่สูง 158 ซม.ได้ ช่วยกันแชร์ภาพ พร้อมดูภาพประกาศคนหายอื่นๆ ที่คุณจะจำเค้าได้ง่ายขึ้น
มูลนิธิกระจกเงา โพสต์เฟซบุ๊กภาพตามหาคนหาย โดยใช้ดาราที่หน้าคล้ายคนหายมาเปรียบเทียบ เพื่อให้จำง่ายขึ้น
คนหายหน้าเหมือน,คนหาย,ดารา,จำหน้าดารา,จำหน้าคนหาย,มูลนิธิกระจกเงา,คนมีชื่อเสียง,จำหน้าคน,ตามหาคนหาย,สายตรวจโซเชียล,โซเชียล,ไทยรัฐ,ไทยรัฐออนไลน์,Thairath